** Θεσσαλονίκη 4/2/2021**

 **ΔΕΛΤΙΟ ΤΥΠΟΥ**

 **ΠΡΟΚΡΙΝΟΥΝ ΤΑ KIBO ΑΝΤΙ ΓΙΑ ΤΙΣ ΣΧΟΛΙΚΕΣ ΑΙΘΟΥΣΕΣ**

“Την άδεια για να προχωρήσουν στην τοποθέτηση προκατασκευασμένων αιθουσών (KIBO) στη σχολική αυλή του 13ου Δημοτικού Σχολείου Θεσσαλονίκης έλαβαν οι τεχνικές υπηρεσίες του Δήμου Θεσσαλονίκης, παρά τις αρχικές διαβεβαιώσεις ότι για να στεγαστεί το νέο νηπιαγωγείο δεν θα τοποθετηθούν KIBO αλλά θα αξιοποιηθούν δύο αίθουσες εντός του σχολικού κτιρίου.

Οι σοβαρές και απολύτως τεκμηριωμένες ενστάσεις εκπαιδευτικών αλλά και γονέων, εστιάζουν στο γεγονός πως η τοποθέτηση των kibo θα περιορίσει το ζωτικό χώρο των παιδιών και θα επιβαρύνει ακόμη περισσότερο την καθημερινότητα τους.

Σε μία γειτονιά που δεν έχει πάρκα, παιδικές χαρές ή άλλους χώρους που να μπορούν να παίξουν τα παιδιά με ασφάλεια, η αυλή του 13ου Δημοτικού Σχολείου εξυπηρετεί και αυτόν τον σκοπό. Καθημερινά μαζεύονται μαθητές από το σχολείο και τις γύρω γειτονιές για να παίξουν και να αθληθούν.

Επιπλέον είναι απαράδεκτο εφόσον υπάρχουν διαθέσιμες δύο αίθουσες στον πρώτο όροφο του κτιρίου του με δική τους είσοδο καθώς και ξεχωριστά WC, να επιλέγεται η λύση των kibo για να στεγαστεί το νέο νηπιαγωγείο.

Οφείλει ο Δήμος Θεσσαλονίκης να επανεκτιμήσει την κατάσταση και να υιοθετήσει την εναλλακτική πρόταση της σχολικής κοινότητας που θα επιτρέψει τη στέγαση του νηπιαγωγείου χωρίς να διαταραχθεί η λειτουργία του Δημοτικού”

Χρήστος Γιαννούλης Βουλευτής Α Θεσσαλονίκης ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ

.